37. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 39836 της 9/17 Αυγ. 1955 Περί κατεργασίας παρ' ετησίων οινοπνευματοποιών Α΄ κατηγορίας σύκων και αποσύκων. Έχοντες υπόψη: 1)τας διατάξεις του άρθρου 1 του Ν.Δ.υπ' αριθ. 541/1941 "περί τροποποιήσεως και συμπληρώσεως διατάξεών τινων του Κώδικος των Νόμων περί φορολογίας του οινοπνεύματος", και τας διατάξεις της παρ. 2 του άρθρ. 5 του Νόμ. 1757/1944 "περί τροποποιήσεως και συμπληρώσεως Νόμων αρμοδιότητος του Γενικού Χημείου του Κράτους". 2)Την υπ' αριθ. 1120 της 20 Ιουν. 1955 πράξιν του Υπουργικού Συμβουλίου "περί παρατάσεως ισχύος Νομοθετημάτων Κατοχής", αποφασίζομεν: Επιτρέπομεν όπως κατά την τρέχουσαν περίοδον 1955 – 56, οι ετήσιοι οινοπνευματοποιοί Α΄ κατηγορίας κατεργάζωνται εκτός των υπό των κειμένων διατάξεων επιτρεπομένων πρώτων υλών και σύκα και απόσυκα. 